《督运宿明堂川》
宋代·李复

督运晚宿明堂川，凿冰饮马沙冈窟。
风沙正面立不得，骁骑轻兵忽驰突。
密雪拥渡无定河，河带血流侵人骨。
帐中令下星骑来，半夜促行更仓猝。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。